
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1450 

13 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση και τροποποίηση της 1027307/641 /ΓΔ/ 

10.2.98 Α.Υ.Ο. «Καθορισμός λεπτομερειών για την σύ¬ 
νταξη των εκθέσεων (παρ. 1 άρθρου 10 του Ν. 2362/ 
1995, ΦΕΚ 247 Α) των Γενικών Διευθυντών Φολολο- 
γίας, Φορολογικών Ελέγχων καιΤελωνείων και Ειδικών 
Φόρων Κατανάλωσης, που συνυποβάλλονται με τον 
κρατικό προϋπολογισμό στη Βουλή των Ελλήνων» .... ι 
Αύξηση αποζημίωσης συνεταιριστικών οργανώσεων 
για τη συμμετοχή τους στη διαδικασία επιστροφής 
του ΦΠΑ στους αγρότες του ειδικού καθεστώτος. 2 

Ορισμός Νηπιαγωγείων ως Πειραματικών. 3 

Συμπλήρωση διάταξης που αφορά την διενέργεια διε¬ 
θνών εμπορευματικών μεταφορών με ΦΙΧ αυτοκί¬ 
νητα μεταφοράς ενδυμάτων μικτού βάρους κάτω 

τωνδτόννων... 4 

Ορισμός εκκαθαριστριών εταιρειών για τη λογιστική 
τακτοποίηση λογαριασμών της ναυτικής κινητής 

και ναυτικής κινητοδορυφορικής υπηρεσίας. 5 

Τροποποίηση της 2024/13.4.1999 απόφασης Γεν. 

Γραμματέα Περιφ. Ηπείρου σχετικά με την σύστα¬ 
ση Συγκρότηση Κοινού Υπηρεσιακού Συμβουλίου 

Υπαλλήλων Νομού Θεσπρωτίας. 6 

Σύσταση δημοτικών νομικών προσώπων με την επω¬ 
νυμία «Σχολικές Επιτροπές» στο δήμο Εγνατίας 

του Νομού Θεσσαλονίκης. 7 

Τροποποίηση της συστατικής πράξης της αμιγούς 
κοινοτικής επιχείρησης με τη ν επωνυμία « Κοινοτική 
Επιχείρηση Κοινωνικής Πολιτιστικής Ανάπτυξης 
Βασιλικκών» της (πρώην) κοινότητας Βασιλικών 

του Ν. Θεσσαλονίκης. 8 

Τροποποίηση της συστατικής πράξης της αμιγούς κοι¬ 
νοτικής επιχείρησης με την επωνυμία «Κοινοτική 
Επιχείρηση Τοπικής Ανάπτυξης Τριλόφου» της 
(πρώην) κοινότητας Τριλόφου του Ν. Θεσσαλονί¬ 
κης. 9 

Σύσταση δημοτικού νομικού προσώπου με την επωνυ¬ 
μία «Πνευματικό Αθλητικό Κέντρο» στο δήμο Αγίου 
Αθανασίου του Νομού Θεσσαλονίκης. 10 


Τροποποίηση της 3687/1.4.1992 απόφασης Νομάρχη 
Αρκαδίας και μετονομασία της «Σχολικής Επιτρο¬ 
πής Τεχνικής Σχολής Αργυροχρυσοχοίας Κοινότη¬ 
τας Στεμνίτσας» σε «Σχολική Επιτροπή Τ.Ε.Ε. Αρ¬ 
γυροχρυσοχοΐας Δημοτικού Διαμερίσματος Στε¬ 
μνίτσας» του Δήμου Τρικολώνων. 11 


ΑΠΟΦΑΣΕΙ Σ 

Αριθ. 1064648/8414/ΔΕ-Β ( 1 ) 

Συμπλήρωση και τροποποίηση της 1027307/641 /ΓΔ/' 
10.2.98 Α.Υ.Ο. «Καθορισμός λεπτομερειών για την σύ¬ 
νταξη των εκθέσεων (παρ. 1 άρθρου 10 του Ν. 2362/ 
1995, ΦΕΚ 247 Α) των Γ ενικών Διευθυντών Φολολογίας, 
Φορολογικών Ελέγχων και Τελωνείων και Ειδικών Φο¬ 
ρών Κατανάλωσης, που συνυποβάλλονται με τον κρατι¬ 
κό προϋπολογισμό στη Βουλή των Ελλήνων». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη; 

1. Τις διατάξεις: α) του δευτέρου εδαφίου της παρ. 1 του 
άρθρου 8 και της παρ. 4 του άρθρου 10 του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (Α 247), β) του άρθρου 29Α 
του Ν. 1558/1985 «Κυβέρνηση και Κυβερνητικά Οργανα» 
(Α’ 137), όπως προστέθηκε με το άρθρο 27 του Ν. 
2081/1992 {Α’ 154) και τροποποιήθηκε με το άρθρο 1 παρ. 
2ατου Ν. 2469/1997 (Α' 38). 

2. Την ανάγκη συμπλήρωσης και τροποποίησης των 
σχετικών καταστάσεων που περιλαμβάνουν επιχειρήσεις 
που διέπραξσν φορολογικές παραβάσεις σχετικές με έκ¬ 
δοση εικονικών και πλαστών στοιχείων καθώς και επιχει¬ 
ρήσεις που διεπραξαν φορολογικές παραβάσεις και φο¬ 
ροδιαφυγή μεγάλης έκτασης που διαπιστώθηκαν από τα¬ 
κτικούς και προσωρινούς ελέγχους που συνοδεύουν τον 
κρατικό προϋπολογισμό κατά την κατάθεση του στη Βου¬ 
λή των Ελλήνων. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Η υποπερίπτωση 4, της περίπτωσης β'του κεφαλαίου 
II της παραγράφου 1 της 1027307/641/10.2.98 Α.Υ.Ο. 
αντικαθίσταται ως εξής: 

“4. Εξάλλου στα παραρτήματα της έκθεσης θα παρου¬ 
σιάζονται πίνακες με συγκριτικό περιεχόμενο σχετικά με 
την πορεία των εσόδων κατά την προηγούμενη τριετία κα¬ 
θώς και αναλυτικοί πίνακες για το βεβαιωτικό και εισπρα¬ 
κτικό έργο των Δ.Ο.Υ. κατά την ίδια τριετία ενώ θα επισυ¬ 
νάπτονται και σχετικές καταστάσεις οι οποίες θα περι- 
λομβάνουν: 

4.1. Επιχειρήσεις που διέπραξαν φορολογικές παραβά- 
σεις σχετικές με την έκδοση εικονικών και πλαστών φο¬ 
ρολογικών στοιχείων μετά τις οποίες οι οικείες καταλογι- 
στικές πράξεις εκδόθηκαν εντός του προηγούμενου της 
κατάθεσης του προϋπολογισμού έτους και τα ποσά που 
καταλογίστηκαν είναι πάνω από 1.000.000 δρχ. 

4.2. Επιχειρήσεις που διέπραξαν φορολογικές παραβά¬ 
σεις και φοροδιαφυγή μεγάλης έκτασης που διαπιστώθη¬ 
καν μετά από τακτικούς και προσωρινούς φορολογικούς 
ελέγχους, μετά τους οποίους οι οικείες καταλογιοτικές 
πράξεις εκδόθηκαν εντός του προηγούμενου της κατά¬ 
θεσης του προϋπολογισμού έτους και ειδικότερα: 

4.2.1. Επιχειρήσεις, για τις οποίες τα ποσά φόρων, τε¬ 
λών, πρόσθετων φόρων και προστίμων, που καταλογί¬ 
στηκαν με τακτικό ή προσωρινό φορολογικό έλεγχο, κα¬ 
τέστησαν οριστικά λόγω μη άσκησης προσφυγής και 
εφόσον αυτά τα ποσά αθροιστικά λιαμβανόμενα υπερ¬ 
βαίνουν τα 50.000.000 δρχ. 

4.2.2. Επιχειρήσεις, οι οποίες άσκησαν προσφυγή ενώ¬ 
πιον του διοικητικού πρωτοδικείου κατά των καταλογιστι- 
κών πράξεων, με τις οποίες τα καταλογισθέντα ποσά φό¬ 
ρων, τελών πρόσθετων φόρων και προστίμων προέκυψαν 
μετά από απόρριψη των βιβλίων και στοιχείων προκειμέ- 
νου περί τακτικού φορολογικού ελέγχου και το σύνολο 
των ποσών αυτών υπερβαίνει τα 100.000.000 δρχ 

4.3. Επιχειρήσεις των οποίων ανεστάλη η λειτουργία 
των καταστημάτων τους, καθώς και επιχειρήσεις, κατά 
των οποίων λήφθηκαν μέτρα διασφάλισης των συμφερό¬ 
ντων του δημοσίου7 σύμφωνα με τις διατάξεις του άρ¬ 
θρου 14 του ν. 2523/97. κατά το προηγούμενο της κατά¬ 
θεσης του προϋπολογισμού έτους. 

2. Κατά τα λοιπά εξακολουθεί να ισχύει η 1027307/641/ 
ΓΔ/10.2.98 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 25 Ιουνίου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-*- 

Αριθ, 1065059/3286/279/0014 (2) 

Αύξηση αποζημίωσης συνεταιριστικών οργανώσεων για 
τη συμμετοχή τους στη διαδικασία επιστροφής του 
ΦΠΑ στους αγρότες του ειδικού καθεστώτος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 Τις παρακάτω διατάξεις του Ν. 1642/86: 
α) του άρθρου 33 

β) των παραγράφων 2 και 3 του άρθρου 58. 

2. Την απόφαση Π. 953/432/64/3.2.88 (ΦΕΚ 107/Β/ 
25.2.88). 

3. Τη με αριθμ. 1107147/1239/006Α/4.10.96 (ΦΕΚ 922Β) 
κοινή απόφαση ίου Πρωθυπουργού και Υπουργού Οικονο¬ 


μικών, με την οποία μεταβιβάζονται αρμοδιότητες του 
Υπουργού στους Υφυπουργούς Οικονομικών. 

4. Την ανάγκη αναπροσαρμογής της αποζημίωσης που 
καταβαλλεται στις αγροτικές συνεταιριστικές οργανώσεις 
για τη συμμετοχή τους στη διαδικασία επιστροφής του ΦΠΑ 
στους αγρότες του ειδικού καθεστώτος. 

5. Ότι η απόφαση αυτή θα έχει επιπτώσεις στον Προϋπο¬ 
λογισμό χης τάξης των εκατό σαράντα τεσσάρων εκατομ¬ 
μυρίων (144.000.000) δραχμών περίπου, αποφασίζουμε; 

Η αποζημίωση των συνεταιριστικών οργανώσεων για τη 
συμμετοχή τους στη διαδικασία επιστροφής του ΦΠΑ στους 
αγρότες του ειδικού καθεστώτος, που προβλέπεται από τη 
διάταξη της παραγράφου 7 της απόφασης Π. 953/432/ 
64/3.2,88, προκειμένου για αιτήσεις που υποβάλλονται μετά 
την 1,1,99, αυξάνεται, από χίλιες πεντακόσιες (1500) σε 
(1800) δραχμές ανά αγρότη. 

Η δαπάνη δε αυτή, θα βαρύνει τον προϋπολογισμό, στον 
ίδιο κωδικό αριθμό εξόδου της επιστροφής ΦΠΑ στους 
αγρότες (ΚΑ 3131). 

Η αποζημίωση αυτή καταβάλλεται μόνο για τις αρχικές αι¬ 
τήσεις επιστροφής ΦΠΑ των αγροτών. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως, 

Αθήνα, 30 Ιουλίου 1999 
Ο ν ονπογρτθΣ 

ΓΕΩΡΓΙΟΣ ΔΡΥΣ 

-♦- 

Αριθ. Δ4/429 ( 3 ) 

Ορισμός Νηπιαγωγείων ως Πειραματικών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1 · Το εδάφιο β της παρ. 10 του άρθρου 31 του Ν. 1566/85 
(ΦΕΚ 167τ.Α'). 

2. Την ανάγκη ίδρυσης ή ορισμού σχολικών μονάδων 
εντανμένων στα Παιδαγωγικά Τμήματα των Πανεπιστη¬ 
μίων για την προαγωγή της ψυχοπαιδαγωγικής και εκπαι¬ 
δευτικής έρευνας και της πρακτικής άσκησης των φοιτη¬ 
τών. 

3. Την πρόταση της Παιδαγωγιής Σχολής Φλώρινας του 
Παιδαγωγικού Τμήματος Νηπιαγωγών του Αριστοτελείου 
Πανεπιστημίου Θεσσαλονίκης, 

4. Την πρόταση του Προϊσταμένου της Διεύθυνσης. 

5. Την αριθμ. ΣΤ5/33/9.10.1996 (ΦΕΚ 937 Τ.Β714.10.96) 
απόφαση του Πρωθυπουργού και Υπουργού Εθνικής Παι¬ 
δείας και Θρησκευμάτων «αρμοδιότητες Υωυπουονού 
ΥΠΕΠΘ». 

6. Τις διατάξες του άρθρου 27 του Ν, 2081/92 (ΦΕΚ 154 
ι.Α'), με τις οποίες προστέθηκε στο Ν. 1558/85 νέο άρθρο 
29Α. όπως τροποποιήθηκε με το άρθρο 1 του Ν. 2469/97 
(ΦΕΚ 38 τ,Α), 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
διότι τα νηπιαγωγεία αυτά ήδη λειτουργούν, αποφασί¬ 
ζουμε: 

Ορίζουμε από το σχολικό έτος 1999 - 2000 τα: 

3ο 2/θέσιο Νηπιαγωγείο Φλώρινας και 8ο 1/θέσιο Νγ 
πιαγωγείο Φλώρινας, ως Πειραματικά, τα οποία θα λει- 

τουργούν σύμφωνα με τις διατάξεις της Φ 27/148/Γ 1/1 
60/7.2.1995 (ΦΕΚ 96 τ.Β/14.2.1995) απόφασης του 
Υπουργού Εθνικής Παιδείας και Θρησκευμάτων. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 11ουλίου 1999 

Ο ΥΦΥΠΟΥΡΓΟΣ 

Ι.ΑΝΘΟΠΟΥΛΟΣ 
-·- 

Αριθ. Α1/18354/2289 (4) 

Συμπλήρωση διάταξης που αφορά την διενέργεια διε¬ 
θνών εμπορευματικών μεταφορών με ΦΙΧ αυτοκίνητα 
μεταφοράς ενδυμάτων μικτού βάρους κάτω των 6 τόν- 
νων. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 18 του Ν. 383/76 «περί διε¬ 
νέργειας εμπορευματικών μεταφορών δια φορτηγών αυ¬ 
τοκινήτων δημοσίας χρήσης και άλλωντινών διατάξεων». 

2. Τις διατάξεις του άρθρου 15 της Φ. 205/68/1/1983 (Β' 
220) απόφασης του Υπουργού Συγκοινωνιών «Όροι και 
προϋποθέσεις για την διενέργεια διεθνών οδικών εμπο¬ 
ρευματικών μεταφορών», όπως τροποποιήθηκαν με τις 
διατάξεις της Α1/1947/359/1999 (Β' 75) απόφασης του 
Υπουργού Μεταφορών και Επικοινωνιών. 

3. Τις διατάξεις του άρθρου 27 του Ν. 2081/92/(Α' 154). 
με το οποίο προστέθηκε το άρθρο 29Ατου Ν. 1558/85 (Α 
137) και το γεγονός όπ από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Το εδάφιο α της παραγράφου 1 του άρθρου 15 της 
Φ205/68/1/83 (Β' 220) απόφασης του Υπουργού Συγκοι¬ 
νωνιών, όπως αντικαταστάθηκε με την Α1/1947/359/1999 
(Β' 75) απόφαση του Υπουργού Μεταφορών και Επικοι¬ 
νωνιών, συμπληρώνεται ως εξής: 

«ή πρόκειται για ΦΙΧ αυτοκίνητα μεταφοράς ενδυμάτων 
ανεξαρτήτως μικτού βάρους του οχήματος». 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 30 Ιουνίου 1999 

ΟΥΠΟΥΡΓΟΣ 

ΑΝ. ΜΑΝΤΕΛΗΣ 
-*- 

Αριθ 659 68 (5) 

Ορισμός εκκαθαριστριών εταιρειών για τη λογιστική τα¬ 
κτοποίηση λογαριασμών της ναυτικής κινητής και 
ναυτικής κινητοδορυφορικής υπηρεσίας. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1504/84 «Κύρωση της διεθνούς 
σύμβασης τηλεπικοινωνιών {ΝΑΪΡΟΜΠ11982) και των πα¬ 
ραρτημάτων και πρωτοκόλλων». 

2. Τις διατάξεις του Ν. 1843/89 «Κύρωση Τελικών Πρά¬ 
ξεων Παγκόσμιας Διοικητ ικής Διάσκεψης Ραδιοεπικοινω¬ 
νιών (Γενεύη 1979)». 

3. Τις διατάξεις του Κεφαλαίου VII του Π.Δ 116/77 
«Εγκρίσεως και θέσεως εις εφαρμογήν Κανονισμού περί 
Τηλεπικοινωνιών των Ελληνικών Εμπορικών Πλοίων» 


όπως αυτές ισχύουν μετά το Π.Δ. 362/84 «Θέση σ’ εφαρ¬ 
μογή Κανονισμού Τηλεπικοινωνιών των Ελληνικών Εμπο¬ 
ρικών Πλοίων». 

4. Τις διατάξεις του Π.Δ. 364/83 «Κανονισμός εγκατά¬ 
στασης και λειτουργίας σε ελληνικά εμπορικά πλοία τερ¬ 
ματικών δορυφορικών συσκευών (επίγειων σταθμών 
πλοίων)». 

5. Τις διατάξεις του Π.Δ. 128/96 «Κύρωση των Τελικών 
Πράξεων της Παγκοσμίου Διοικητικής Διάσκεψης Τηλε¬ 
γραφίας και Τηλεφωνίας» (Μελβούρνη, 1988). Κανονι¬ 
σμός των Διεθνών Τηλεπικοινωνιών (Γενεύη. 1989). 

6. Την σύσταση Θ90/Ρ111 της <Χ!ΤΤ. 

7. Τις διατάξεις του άρθρου 29Ατου Ν. 1558/85 (Α 137) 
«Κυβέρνηση και Κυβερνητικά Οργανα» όπως αυτό προ¬ 
στέθηκε με το άρθρο 27 του Ν. 2081/92 (Α' 154) και αντι- 
καταστάθηκε με το άρθρο 1 παράγραφος 2α του Ν. 
2469/97 (Α' 38) και το γεγονός όπ από την παρούσα από¬ 
φαση δεν προκαλείται δαπάνη σε βάρος του Κρατικού 
Προϋπολογισμού. 

8. Την αριθμ. 79324/13.7.1994 (ΦΕΚ 583/8/27.7.94) 
υπουργική απόφαση «Ορισμός εκκαθαριστριών εταιρει¬ 
ών για την λογιστική τακτοποίηση λογαριασμών της ναυ¬ 
τικής κινητής και ναυτικής κινητοδορυφορικής υπηρε¬ 
σίας». 

9. Την αριθμ. 625/11.11.98 (Β' 1179) απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών «Ανάθεση αρμοδιοτήτων του Υπουργού Μεταφορών 
και Επικοινωνιών στον Υφυπουργό Μεταφορών και Επι¬ 
κοινωνιών», αποφασίζουμε: 

1 Τροποποιούμε την παράγραφο 4 της αριθμ. 
79324/13.7.94 (Β 583/27.7.94) υπουργικής απόφασης ως 
ακολούθως: 

«4. Η αναγνώριση εκκαθαρίστριας εταιρείας γίνεται 
ύστερα από σχολαστική έρευνα για την φερεγγυότητα 
της εταιρείας και σε καμία περίπτωση ο αριθμός αυτών 
δεν πρέπει να υπερβεί τις είκοσι πέντε (25)». 

2. Κατά τα λοιπά ισχύει η αριθμ, 79324/12.7.94 Β' 
583/27.7.94) υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1999 

Ο ΥΦΥΠΟΥΡΓΟΣ 
ΝΙΚ. ΣΑΛΑΓΙΑΝΝΗΣ 

-♦- 

Αριθ. 3390 (§1 

Τροποποίηση της 2024/13.4.1999 απόφασης Γεν. Γραμ¬ 
ματέα Περιφ. Ηπείρου σχετικά με την σύσταση Συ¬ 
γκρότηση Κοινού Υπηρεσιακού Συμβουλίου Υπαλλή¬ 
λων Νομού Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Της παρ. 1γ του άρθρου 158 της παρ. 3 του άρθρου 
159 των παρ. 2,4 και 5 του άρθρου 160 της παρ. 2 του άρ¬ 
θρου 161, του άρθρου 162 και των παρ. 1, 2 και του άρ¬ 
θρου 163 του Υ.Π. και των παρ. 9 και 17 του άρθρου δεύ¬ 
τερου του Ν. 2683/1999 (ΦΕΚ 19/Α }. 

β) Των άρθρων 36 παρ. 1 και 4 3 του ΠΑάος 410/98 (ΦΕΚ 

191/Α') καιτηςπαρ. Β4 του άρθρου 40 του Ν 1884/1990 
(ΦΕΚ81/Α). 

γ) Του άρθρου 27 του Ν. 2081/1992 (ΦΕΚ 154/Α με το 
οποίο προστέθηκε άρθρο 29Α στο Ν. 1558/85 (ΦΕΚ 137/Α - ). 

2. Το γεγονός όπ από τις διατάξεις της παρούσης από¬ 
φασης δεν προκαλείται δαπάνη σε βάρος του Προϋπολο¬ 
γισμού των Ν.Π.Δ.Δ., ούτε του Κρατικού Προϋπολογισμού 
γιατί με την παρούσα σύσταση δεν μεταβάλλεται ο αριθ¬ 
μός των μελών του υφιστάμενου κατά την έναρξη ισχύος 
του Ν. 2683/99 Υπηρεσιακού Συμβουλίου, αποφασίζουμε: 

Α. Συγκροτούμε πενταμελές Υπηρεσιακό Συμβούλιο 
αρμόδιο για όλο το Προσωπικό, πλην των υπαλλήλων με 
βαθμό Γενικού Διευθυντούτων εξής Ν.Π.Δ.Δ. 

1 Θεραπευτήριο Χρονιών Παθήσεων Ηγουμενίτσας. 

2. Κέντρο Παιδικής Μέριμνας Αρρένων Φιλιατών. 

3. Επιμελητήριο Θεσπρωτίας 

4. Α Κρατικός Παιδικός Σταθμός Ηγουμενίτσας 

5. Β Κρατικός Παιδικός Σταθμός Ηγουμενίτσας 

6. Γ Κρατικός Παιδικός Σταθμός Ηγουμενίτσας 

7. Δ' Κρατικός Παιδικός Σταθμός Φιλιατών 

8. Α' Κρατικός Παιδικός Σταθμός Φιλιατών 
9 Β' Κρατικός Παιδικός Σταθμός Φιλιατών 

10. Α' Κρατικός Παιδικός Σταθμός Παραμυθιάς 

11. Β Κρατικός Παιδικός Σταθμός Παραμυθιάς 

12. Κρατικός Παιδικός Σταθμός Καστρίου 

13. Κρατικός Παιδικός Σταθμός Νεάς Σελεύκειας 

14. Κρατικός Παιδικός Σταθμός Μαργαριτίου 

15. Κρατικός Παιδικός Σταθμός Πέρδικας 

16. Κρατικός Παιδικός Σταθμός Γραικοχωρίου 

17. Κρατικός Παιδικός Σταθμός Καρβουναρίου. 

18. Λιμενικό Ταμείο Ηγουμενίτσας 

19. Ιατρικό Σύλλογο Ηγουμενίτσας 

20. Φαρμακευτικός Σύλλογος Ηγουμενίτσας. 

21. Εθνικό Κλειστό Γυμναστήριο Ηγουμενίτσας 

22. Εθνικό Γυμναστήριο Ηγουμενίτσας 

23. Εθνικό Γ υμναστήριο Φιλιατών 

Με έδρα το Θεραπευτήριο Χρονιών Παθήσεων Ηγου¬ 
μενίτσας. 

α) Τρεις μόνιμους υπαλλήλους από αυτούς που υπηρε¬ 
τούν σε Ν.Π.Δ.Δ. Νομού, εκ των οποίων ο ένας υπηρετεί 
στην έδρα του Ν.Π.Δ.Δ. και οι άλλοι δύο υπηρετούν στο 
Ν. Γ. Ν. - Κ. Υ. Φιλιατών λόγω έλλειψης υπαλλήλων με βαθ¬ 
μό Διευθυντή από την έδρα του Υπηρεσιακού Συμβουλί¬ 
ου και από τα ΝΠΔΔ που συγκροτούντο Κοινό Υπηρεσια¬ 
κό Συμβούλιο και δύο αναπληρωματικούς υπαλλήλους με 
βαθμό Δ/ντή, από Υπηρεσίες του Δημοσίου ή άλλων 
Ν.Π.Δ.Δ. του Νομού. 

β) Δύο αιρετούς εκπροσώπους των υπαλλήλων με βαθ¬ 
μό τουλάχιστον Α' με τους αναπληρωτές τους. 

Β. Τα ανωτέρω υπό στοιχεία α της παρ. 1 τακτικά μέλη 
του Κοινού Υπηρεσιακού Συμβουλίου ορίζονται με απόφα¬ 
ση του Γ ενικού Γραμματέα Περιφέρειας Ηπείρου Κατά την 
πρώτη συγκρότηση τα μέλη ορίζονται από τα Διοικητικά 
Συμβούλια των ΝΠΔΔ που υπάγονται στην αρμοδιότητα 
του Κοινού Υπηρεσιακού Συμβουλίου, σύμφωνα με τις δια¬ 
τάξεις της παρ. 9 του άρθρου δεύτερου του Ν. 2683/1999. 

Γ Με την απόφαση ορισμού των μελών του Κοινού Υπη¬ 
ρεσιακού Συμβουλίου, ορίζεται ως Πρόεδρος ένα από τα 
τακτικά μέλη του Υπηρεσιακού Συμβουλίου με αναπλη¬ 
ρωτή του επίσης ένα από τα τακτικά μέλη. 

Αναπληρωτές των δύο άλλων τακτικών μελών ορίζονται 
μόνιμοι υπάλληλοι με βαθμό Δ/ντή από αυτούς που υπά¬ 
γονται στην αρμοδιότητα του Κοινού υπηρεσιακού Συμ¬ 
βουλίου και υπηρετούν στην έδρα του, κατά την πρώτη 


εφαρμογή τα ανωτέρω δύο αναπληρωματικά μέλη ορίζο¬ 
νται σύμφωνα με την παρ. 9 του άρθρου δεύτερου του Ν. 
2683/1999, Στην περίπτωση που προεδρεύει ο αναπλη¬ 
ρωτής του Προέδρου θα συμμετέχει ως τακτικό μέλος ο 
αναπληρωτής του Προεδρεύοντος. 

Δ. Εισηγητής, ορίζεται με απόφαση του Δ. Σ. κάθε νομι¬ 
κού προσώπου ο Προϊστάμενος της υπηρεσίας Προσωπι¬ 
κού με αναπληρωτή του τον Προϊστάμενο της αμέσως 
υποκείμενης οργανικής μονάδας προσωπικού για τα θέ¬ 
ματα του συγκεκριμένου Ν.Π 

Ε. Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του από τον 
Γ ενικό Γ ραμματέα Περιφέρειας. 

ΣΤ. Η θητεία των μελών του Υπηρεσιακού Συμβουλίου 
είναι διετής. Κατά την πρώτη εφαρμογή του νόμου η θη¬ 
τεία των μελών των Υπηρεσιακών Συμβουλίων λήγει στις 
31.12.2000. 

Ζ. Κατά την πρώτη συγκρότηση του Υπηρεσιακού Συμ¬ 
βουλίου. ως αιρετοί εκπρόσωποι των υπαλλήλων ορίζο¬ 
νται εκπρόσωποι που αναδείχθηκαν από τις εκλογές για 
να αποτελόσουν μέλη του από 1.2.1999 υφιστάμενου Κ.Υ. 
Συμβουλίου. Όταν τον υπηρεσιακό κρίνει θέματα προσω¬ 
πικού με σχέση εργασίας Ιδιωτικού δικαίου αντί των δύο 
αιρετών εκπροσώπων των μονίμων υπαλλήλων μετέχουν 
δύο αιρετοί εκπρόσωποι του προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

Η. Εως την συγκρότηση και λειτουργία του νέου Υπη¬ 
ρεσιακού Συμβουλίου εξακολουθεί να λειτουργεί το κατά 
την έναρξη ισχύος του Ν. 2683/99 υφιστάμενο, με επιφύ¬ 
λαξη των διατάξεων της παρ. 15 του άρθρου δεύτερου 
του ιδίου νόμου. 

Θ. Οι υποθέσεις που εκκρεμούν στο υφιστάμενο υπηρε¬ 
σιακό Συμβούλιο πλην των αναφερομένων στην παρ 15 
του άρθρου δεύτερου του Ν. 2683/99 και οι οποίες δεν θα 
έχουν κριθεί από αυτό μέχρι τον ορισμό των μελών του νέ¬ 
ου υπηρεσιακού συμβουλίου, κρίνονται από το Υπηρεσια¬ 
κό Συμβούλιο που συγκροτείται με την απόφαση αυτή, χω¬ 
ρίς να απαιτείται νέα παραπομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 28 Ιουνίου 1999 

Ο Γεν. Γραμματέας Περιφέρειας κ.α.α. 

Ο Γενικός Δ/ντής 
ΒΑΣΙΛΕΙΟΣ ΜΗΤΣΕΛΟΣ 
-♦- 

Αριθ. 7.021 ^ 

Σύσταση δημοτικών νομικών προσώπων με την επωνυμία 
Σχολικές Επιτροπές στο δήμο Εγνατίας του Νομού 
Θεσσαλονίκης 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του άρθρου 203 του Π Δ 410-1995 
(Δ.Κ.Κ.). 

2. Τις διατάξεις του άρθρου 5 του Ν.1894/1990(ΦΕΚ 
110/Α/1990). 

* Τ «Ϊ διατάξεις της παρ. 10 του άρθρου 6 του Ν.2503/ 

4. Την αριθ. 15/1999 απόφαση του δημοτικού συμβου¬ 
λίου Εγναιίας, αποφασίζουμε: 

1. Συστήνουμε τα εξής δημοτικά νομικά πρόσωπα (σχο¬ 
λικές επιτροπές) στο δήμο Εγνατίας του Νομού Θεσσα¬ 
λονίκης: 

α) Σχολική Επιτροπή Δημοτικού Σχολείου και Νηπιαγω¬ 
γείου Προφήτη. 

β) Σχολική Επιτροπή Δημοτικού Σχολείου και Νηπιαγω¬ 
γείου Νυμφόπετρας. 

γ) Σχολική Επιτροπή Δημοτικού Σχολείου και Νηπιαγω¬ 
γείου Σχολαρίου. 

δ) Σχολική Επιτροπή Δημοτικού Σχολείου και Νηπιαγω¬ 
γείου Ευαγγελισμού, 
ε) Σχολική Επιτροπή Γυμνασίου Προφήτη. 

2. Σκοποί των νομικών προσώπων είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς π'ς διευθύνσεις πρωτοβάθμιας και 
δευτεροβάθμιας εκπαίδευσης, για τον εφοδιασμό από τον 
Οργανισμό Σχολικών Κτιρίων, των σχολείων με έπιπλα και 
εξοπλισπκά είδη από το Υπουργείο Εθνικής Παιδείας και 
Θρησκευμάτων με βιβλία για τις σχολικές βιβλιοθήκες 
ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο,σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Εγνατίας. 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Τα νομικά πρόσωπα εκπροσωπούνται στα δικαστήρια 
και σε κάθε δημόσια αρχή απο τον πρόεδρο του διοικητι¬ 
κού συμβουλίου και όταν αυτός απουσιάζει ή κωλύεται 
από τον αντιπρόεδρο. 

6. Με τη δημοσίευση της απόφασης αυτής καταργού- 
νται οι υφιστάμενες σχολικές επιτροπές που λειτουργού¬ 
σαν στα διοικητικά όρια του δήμου Εγνατίας. Τα συνιστώ- 
μενα νομικά πρόσωπα (σχολικές επιτροπές) καθίστανται 
καθολικοί διάδοχοι των καταργούμενων νομικών προσώ¬ 
πων στα δικαιώματα και τις υποχρεώσεις αυτών. 

7. Κάλυψη δαπάνης: Από τις διατάξεις της απόφασης 
αυτής προκαλεϊται δαπάνη ύψους 10.300.000 δρχ. σε βά¬ 
ρος του προϋπολογισμού του δήμου Θερμαϊκού, για το 
τρέχον και για τα επόμενα οικονομικά έτη. Η σχετική πί¬ 
στωση έχει εγγράφει στον Κ.Α. 211.9 του προϋπολογι¬ 
σμού με θέμα “Εισφορές σε Σχολικές Επιτροπές", προ- 
σαρμοζόμενη αναλόγως στα επόμενα οικονομικά έτη. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 31 Μάϊου 1999 

Ο Γεν. Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 


Αριθ. 17.116 (8) 

Τροποποίηση της συστατικής πράξης της αμιγούς κοινο¬ 
τικής επιχείρησης με την επωνυμία “Κοινοτική Επιχεί¬ 
ρηση Κοινωνικής Πολιτιστικής Ανάπτυξης Βασιλικών" 
της (πρώην) κοινότητας Βασιλικών του Ν. Θεσσαλονί 
κης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 και 285 του Π.Δ/τος 
410/1995 (Δ. Κ.Κ.). 

2) Τις διατάξεις της παρ.10 του άρθρου 6 του Ν.2503/ 
1997. 

3) Την απόφαση του Υπουργού Εσωτερικών αριθ 
25097/9.4.1984 (ΦΕΚ 244Β’) “Καθορισμός των αναγκαίων 
λεπτομερειών για την εφαρμογή των διατάξεων των άρ¬ 
θρων 205.213 του Ν. 1065/1980”. 

4) Την αριθ. 30.670/9.8.1994 (ΦΕΚ 658/Β/31.8.1994} 
απόφαση του Νομάρχη Θεσσαλονίκης που αφορούσε τη 
σύσταση αμιγούς κοινοτικής επιχείρησης με την επωνυ¬ 
μία “Κοινοτική Επιχείρηση Κοινωνικής Πολιτιστικής Ανά¬ 
πτυξης Βασιλικών" της (πρώην) κοινότητας Βασιλικών 
του Ν. Θεσσαλονίκης. 

5) Την αριθ. 122/1999 απόφαση του δημοτικού συμβου¬ 
λίου Βασιλικών που αφορά την τροποποίηση της συστα¬ 
τικής πράξης της ανωτέρω επιχείρησης. 

6) Τη σχετική οικονομοτεχνική μελέτη, αποφασίζουμε: 
Τροποποιούμε τη συστατική πράξη της αμιγούς κοινο¬ 
τικής επιχείρησης με την επωνυμία "Κοινοτική Επιχείρηση 
Κοινωνικής Πολιτιστικής Ανάπτυξης Βασιλικών” της 
(πρώην) κοινότητας Βασιλικών του Ν. Θεσσαλονίκης ως 
εξής: 

1) Ως προς την επωνυμία: Η επωνυμία της επιχείρησης 
λόγω της προσθήκης νέων σκοπών και της μετατροπής 
της κοινότητας Βασιλικών σε δήμο Βασιλικών σύμφωνα 
με τις διατάξεις του Ν. 2539/1997 γίνεται: “ΔΗΜΟΤΙΚΗ 
ΕΠΙΧΕΙΡΗΣΗ ΒΑΣΙΛΙΚΩΝ". 

2) Στην παρ. 2 της συστατικής πράξης προστίθενται οι 
παρακάτω σκοποί: · 

ζ) Η προστασία και βελτίωση του φυσικού και δομημέ¬ 
νου περιβάλλοντος. 

η) Η εκτέλεση εργασιών καθαριότητας κτιρίων, οδών, 
ακαλύπτων κοινοχρήστων χώρων πλην εργασιών μηχανι¬ 
κής αποκομιδής απορριμμάτων. 

θ) Η αξιοποίηση και εκμετάλλευση της δημοτικής περι¬ 
ουσίας. 

ι) Η διοργάνωση τοπικών πολιτιστικών και αθλητικών 
εκδηλώσεων. 

ια) Η υλοποίηση κοινοτικών προγραμμάτων ανάπτυξης, 
εκπαίδευσης και πληροφόρησης των κατοίκων της περιο¬ 
χής· 

ιβ) Η εκτέλεση μεταφοράς μαθητών, σπουδαστών, σχο¬ 
λείων, παιδικών σταθμών καθώς και τη μεταφορά πολιτών 
που συναλλάσσονται ή έχουν σχέση με τις δημοτικές υπη¬ 
ρεσίες και η επικοινωνία μεταξύ των δημοτικών διαμερι¬ 
σμάτων και της έδρας. 

Κατά τα λοιπά ισχύει η αριθ. 30.670/9.8.1994 (ΦΕΚ 
658/Β/31.8.1994 απόφαση του Νομάρχη Θεσσαλονίκης 
που αφορά τη σύσταση της κοινοτικής επιχείρησης με την 
επωνυμία “Κοινοτική Επιχείρηση Κοινωνικής Πολιτιστικής 
Ανάπτυξης Βασιλικών" της (πρώην) κοινότητας Βασιλι¬ 
κών. 

Απότις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του δήμου Βασι¬ 
λικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη. 11 Ιουνίου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 
-*- 

Αριθ. 18 744 ( 9 ) 

Τροποποίηση της συστατικής πράξης της αμιγούς κοινο¬ 
τικής επιχείρησης με την επωνυμία "Κοινοτική Επιχεί¬ 
ρηση Τοπικής Ανάπτυξης Τριλόφου" της (πρώην) κοι¬ 
νότητας Τριλόφου του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 και 285 του Π.Δ/τος 
410/1995(Δ.Κ Κ.). 

2) Τις διατάξεις της παρ.10 του άρθρου 6 του 
Ν.2503/1997. 

3) Την απόφαση του Υπουργού Εσωτερικών αριθ. 
25097/9.4.1984 (ΦΕΚ244Β ) "Καθορισμόςτων αναγκαίων 
λεπτομερειών για την εφαρμογή των διατάξεων των άρ¬ 
θρων 205-213 του Ν. 1065/1980“. 

4) Την αριθ. 45.317 /1996/ 17.1.1997 (ΦΕΚ 100/Β/ 
17.1.1997) απόφαση μαςς που αφορούσε τη σύσταση 
αμιγούς κοινοτικής επιχείρησης με την επωνυμία "Κοινο¬ 
τική Επιχείρηση Τοπικής Ανάπτυξης Τριλόφου" της (πρώ¬ 
ην) κοινότητας Τριλόφου του Ν. Θεσσαλονίκης. 

5) Την αριθ. 83/1999 απόφαση του δημοτικού συμβου¬ 
λίου Μίκρας που αφορά την τροποποίηση της συστατικής 
πράξης της ανωτέρω επιχείρησης 

6) Τη σχετική οικονομοτεχνική μελέτη, αποφασίζουμε: 
Τροποποιούμε τη συστατική πράξη της αμιγούς κοινο¬ 
τικής επιχείρησης μετην επωνυμία "Κοινοτική Επιχείρηση 
Τοπικής Ανάπτυξης Τριλόφου" της (πρώην) κοινότητας 
Τριλόφου του Ν. Θεσσαλονίκης, ως εξής: 

1) Ως προς την επωνυμία: Η επωνυμία της επιχείρησης 
λόγω της σύστασης του νέου δήμου Μίκρας σύμφωνα με 
τις διατάξεις του Ν. 2539/1997 γίνεται: "ΔΗΜΟΤΙΚΗ ΕΠΙ¬ 
ΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ ΜΙΚΡΑΣ (Δ Ε.Τ.Α.Μ.ν. 

2) Στην παρ. 2 της συστατικής πράξης προστίθενται οι 
παρακάτω σκοποί: 

- Η εκτέλεση εργασιών καθαριότητας, κτιρίων, οδών, 
ακαλύπτων και κοινοχρήστων χώρων, κήπων και δενδρο- 
στοιχιών, καθώς και της αποκομιδής αστικών απορριμμά¬ 
των. 

- Η εκπόνηση μελετών, η κατασκευή τεχνικών έργων, 
καθώς και η εκτέλεση εργασιών για την προστασία του 
φυσικού περιβάλλοντος. 

- Η κατασκευή και συντήρηση έργων ύδρευσης στην πε¬ 
ριοχή του Δήμου. 

- Η έκδοση εφημερίδας ή περιοδικού. 

- Τεχνική υποστήριξη του συστήματος μηχανογράφη- 
σης του Δήμου, καθώς και άλλων Δήμων και φορείων της 
περιοχής. 

- Λειτουργία Δημοτικής Συγκοινωνίας 

- Η οργάνωση και λειτουργία τμημάτων μαζικού αθλητι¬ 


σμού. όπως τη δημιουργία τμημάτων γυμναστικής και χο¬ 
ρού, τμημάτων ακαδημίας μπάσκετ, βόλεϊ, ποδόσφαιρο, 
τένις, κολύμβηση, ιππασία, ποδηλασία, υδατοσφαίριση, 
χαντ μπολ, και οτιδήποτε άλλο άθλημα ομαδικό ή ατομι¬ 
κό, διαμόρφωση και εκμετάλλευση της γύρω δασικής πε- 
ριοχής (δημιουργία πάρκων και χώρων αναψυχής, καθώς 
και χώρους άθλησης, δηλ τζοκινγκ κλπ) και όλες οι αθλη¬ 
τικές δραστηριότητες 

- Η οργάνωση και λειτουργία τμημάτων πολιτισμού, 
όπως διοργάνωση συναυλιών και θεατρικών εκδηλώσε¬ 
ων, οργάνωση εκθέσεων, επιδείξεων, τελετών, διοργάνω¬ 
ση πολιτιστικών εκδηλώσεων και πολιτιστικών τμημάτων 
εικαστικών τεχνών, λειτουργία τμημάτων εκμάθησης 
μουσικής, ζωγραφικής, θεάτρου, καλλιτεχνικών εργα¬ 
στηρίων, λειτουργία κινηματογράφου, σχεδιασμος και 
υλοποίηση προγραμμάτων και ενίσχυση της παρουσίας 
του δήμου, για τη διατήρησητης πολιτιστικής ταυτότητας 
της περιοχής {έκδοση της ιστορίας της Μίκρας με βάση 
τα ιστορικά στοιχεία που υπάρχουν στο αρχείο του Δήμου 
και κατοίκων). 

- Παροχή κοινωνικών υπηρεσιών (όπως συμμετοχή στο 
Πρόγραμμα "Βοήθεια στο Σπίτι') 

- Η εκμετάλλευση κοινοχρήστων χώρων για διαφημιστι¬ 
κούς σκοπούς και εκμετάλλευση των διαφημίσεων της 
εφημερίδας ή του περιοδικού 

- Η φύλαξη και προστασία των δημοτικών κτιρίων και 
κοινοχρήστων χώρων 

- Η καταμέτρηση των ρολογιών ύδρευσης 

- Η οργάνωση και λειτουργία των Κοιμητηρίου και Γρα¬ 
φείου Τελετών 

- Η αξιοποίηση των αρδευτικών δικτύων του Δήμου, η 
συντήρηση και η επέκτασή τους 

3) Ως προς το διοικητικό συμβούλιο: Η επιχείρηση διοι- 
κείται από 7μελές Διοικητικό Συμβούλιο που τα μέλη του 
ορίζονται μαζί με τους αναπληρωτές από το Δημοτικά 
Συμβούλιο και συγκροτείται από τους παρακάτω: 

- Τέσσερις (4) αιρετούς εκπροσώπους του δήμου 

- Ένα ( 1 ) εκπρόσωπό του Γεωργικού Πιστωτικού Συνε¬ 
ταιρισμού Τριλόφου 

- Δυο (2) δημότες - κατοίκους του Δήμου, που έχουν πεί¬ 
ρα και γνώσεις σχετικές με το αντικείμενο της επιχείρη- 
σης. 

Στα (τέλη του Διοικητικού Συμβουλίου προστίθενται και 
εκπρόσωποι των εργαζομένων όταν η επιχείρηση απα¬ 
σχολεί περισσότερους από είκοσι (20) εργαζομένους. 

Κατά τα λοιπά ισχύει η 45.317 /1996/ 17.1.1997 (ΦΕΚ 
100, 8/17.1.1997) απόφαση μας που αφορούσε τη σύστα¬ 
ση αμιγούς κοινοτικής επιχείρησης με την επωνυμία “Κοι¬ 
νοτική Επιχείρηση Τοπικής Ανάπτυξης Τριλόφου” της 
(πρώην) κοινότητας Τριλόφου του Ν. Θεσσαλονίκης 
Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του δήμου Μι¬ 
κρός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη. 16 Ιουνίου 1999 

Ο Γεν. Γ ραμματέας Περιφέρειας· 
ΧΑΡΑΛΑΜΠΟΣ ΣΟΦΙΑΝΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18643 


Αριθ. 14.399 (10) 

Σύσταση δημοτικού νομικού προσώπου με την επωνυμία 
“Πνευματικό Αθλητικό Κέντρο " στο δήμο Αγίου Αθα¬ 
νασίου του Νομού Θεσσαλονίκης 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις της παρ.10 του άρθρου δ του Ν.2503/ 
1997. 

3. Την αριθ. 39/1999 απόφαση του δημοτικού συμβουλί¬ 
ου Αγίου Αθανασίου για τη σύσταση του ανωτέρω νομι¬ 
κού προσώπου, αποφασίζουμε: 

1 -Τη σύσταση ιδίου νομικού προσώπου με την επωνυ¬ 
μία "Πνευματικό-Αθλητικό Κέντρο Δήμου Αγίου Αθανασί¬ 
ου Θεσσαλονίκης", με έδρα τον δήμο Αγίου Αθανασίου 
του Νομού Θεσσαλονίκης. 

2 -Σκοπός του νομικού αυτού προσώπου είναι η δημι¬ 
ουργία και ανάπτυξη κάθε μορφής πνευματικής, αθλητι¬ 
κής και πολιτιστικής δραστηριότητας στην περιοχή του 
Δήμου Αγίου Αθανασίου- Θεσσαλονίκης, και ειδικότερα : 

α) Η έρευνα και προώθηση για δημόσια συζήτηση των 
προβλημάτων που απασχολούν τους κατοίκους του Δή¬ 
μου και ειδικότερα τους νέους. 

β) Η εκλαίκευση και διάδοση των τελευταίων επιστημο¬ 
νικών επιτεύξεων. 

γ) Η δημιουργική προσφορά των κατοίκων του Δήμου 
Αγίου Αθανασίου στην κοινωνική πρόοδο του τόπου. 

δ) Η παροχή υποτροφιών σε άριστους σπουδαστές και 
η απονομή βραβείων σε άριστους μαθητές Γυμνασίου και 
Λυκείου. 

ε) Η διοργάνωση Αθλητικών εκδηλώσεων, προώθηση - 
ενίσχυση των αθλητικών δραστηριοτήτων με κοινωνικούς 
στόχους, ενθάρρυνση της άσκησης του Αθλητισμού. 

Οι σκοποί αυτοί επιδιώκονται με σεμινάρια, διαλέξεις, 
συναυλίες, ψυχαγωγικές εκδηλώσεις, δημιουργία φιλαρ¬ 
μονικής. προβολή ταινιών, εκθέσεις ζωγραφικής, συγκέ¬ 
ντρωση λαογραφικού υλικού, δημιουργία θεατρικού ομί¬ 
λου, χορωδίας και ομίλου δημοτικών και λαϊκών χορών, 
αθλητικές - αγωνιστικές εκδηλώσεις, ημερίδες κατάρτι 
σης και αθλητικής πληροφόρησης. 

3. -Το Νομικό πρόσωπο θα στεγάζεται σε κατάλληλο χώ¬ 
ρο του Δημοτικού καταστήματος. 

4. - Πόροι του Νομικού Προσώπου θα είναι: 

α) Η ετήσια επιχορήγηση του Δήμου, ποσού τουλάχι¬ 
στον 8.000.000 δρχ. 

β) Κάθε φύσεως συνδρομές, εισφορές, δωρεές, κληρο¬ 
νομιές και κληροδοσίες, 
γ) Πρόσοδοι από την ίδια αυτού περιουσία 
δ) Εισπράξεις από το αντίτιμο των υπηρεσιών που πα¬ 
ρέχονται από το Νομικό Πρόσωπο, 
ε) Κάθε παροχή του Κράτους ή άλλη νόμιμη πρόσοδος, 
στ) Εισπράξεις από το αντίτιμο μισθώματος προπονή¬ 
σεων διαφόρων σωματείων. 

ζ) Ποσοστό επί των εισπράξεων των αγώνων που θα κα¬ 
θορίζεται με απόφαση του Διοικητικού Συμβουλίου, 
η) Εισπράξεις από διαφημίσεις, 
θ) Έσοδα κυλικείου. 

ι) Πρόσοδοι από την περιουσία που τυχόν θα αποκτήσει. 


5 - Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ.3 του άρθρου 

203 του Δημοτικού και Κοινοτικού Κώδικα. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρό του διοικητι¬ 
κού συμβουλίου και όταν αυτός απουσιάζει ή κωλύεται, 
από τον αντιπρόεδρο. 

Ακροτελεύτιο άρθρο; Από τις διατάξεις της απόφασης 
αυτής προκαλείται δαπάνη ύψους 8.000.000 δρχ. σε βά¬ 
ρος του Κ. Α. 212.9γ, του προϋπολογισμού του Δήμου Αγί¬ 
ου Αθανασίου για το έτος 1999 και για τα επόμενα οικο¬ 
νομικά έτη. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη. 18 Ιουνίου 1999 

Ο Γεν. Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 
■ - - . 4 - 

Αριθ. 7637 (11) 

Τροποποίηση της 3687/1.4.1992 απόφασης Ν ομάρχη Αρ - 
καδίας και μετονομασία της «Σχολικής Επιτροπής Τε¬ 
χνικής Σχολής Αργυροχρυσοχοΐας Κοινότητας Στεμνί- 
τσας» σε «Σχολική Επιτροπή Τ.Ε.Ε. Αργυροχρυσο¬ 
χοΐας Δημοτικού Διαμερίσματος Στεμνίτσας» του 
Δήμου Τρικολώνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» {ΦΕΚ 110Α). 

2. Τις διατάξεις του άρθρου 1 του Ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης» 
(ΦΕΚ244/Α). 

3. Τις διατάξεις των άρθρων 198, 199. 200 παρ. 1,3 και 

204 και 203 Δημοτικού και Κοινοτικού Κώδικα Π.Δ/τος 
410/1995 (ΦΕΚ Α'231). 

4. Τις διατάξεις των άρθρων 1, 2 και 8 του Ν. 2503/1997 
(ΦΕΚ 107/Α /30.5.1999) που αφορά τη διοίκηση, οργάνω¬ 
ση, σιελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις του άρθρο 27 του Ν. 2081/1992 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά όργανα». 

6. Την αριθμ. 3687/1.4.1992 απόφαση Νομάρχη Αρκα¬ 
δίας με την οποία έγινε σύσταση της «Σχολικής Επιτρο¬ 
πής Τεχνικής Σχολής Αργυροχρυσοχοΐας Κοινότητας 
Στεμνίτσας». 

7. Την αριθ. 50/1999 απόφαση του Δημοτικού Συμβου¬ 
λίου Τρικολώνων που αφορά τη μετονομασία της «Σχολι¬ 
κής Επιτροπής Τεχνικής Σχολής Αργυροχρυσοχοΐας Κοι¬ 
νότητας Στεμνίτσας» σε «Σχολική Επιτροπή Τ.Ε.Ε. Αργυ¬ 
ροχρυσοχοΐας Δημοτικού Διαμερίσματος Στεμνίτσας», 
αποφασίζουμε: 

Τροποποιούμε την 3687/1.4.1992 απόφαση Νομάρχη 
Αρκαδίας και μετονομάζουμε την «Σχολική Επιτροπή Τε¬ 
χνικής Σχολής Αργυροχρυσοχοΐας Κοινότητας Στεμνί¬ 
τσας» σε «Σχολική Επιτροπή Τ.Ε.Ε. Αργυροχρυσοχοΐας 

Δημοτικού Διαμερίσματος Στεμνίτσας» του Δήμου Τρικο- 
λώνων. 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Τρικολώνων. 

Κατά τα λοιπά θα ισχύει η αριθμ. 3687/1.4. 1992 απόφα¬ 
ση Νομάρχη Αρκαδίας. 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Τρίπολη, 24 Ιουνίου 1999 

Ο Γεν. Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


